IDENTIFIKAČNÉ ÚDAJE O STAVBE

Názov stavby : **Projektová dokumentácia pre realizáciu**

**zámeru revitalizácie dvorovej časti nehnuteľnosti na Štúrovej ul. 17-21, parc.**

**číslo 2128/3, K.Ú. Nitra**

Miesto stavby : Nitra, parc. číslo 2128/3, K.Ú. Nitra

Okres : Nitra

Kraj : Nitrianský

Stupeň dokumentácie : **dokumentácia pre realizáciu stavby**

Charakteristika stavby : revitalizácia

Investor : Mesto Nitra

Štefánikova trieda 60, 950 06 Nitra

Generálny projektant : PK Digital s. r. o.

Šoltésovej 346/

017 01 Považská Bystrica

Autor : PK Digital, s. r. o.

HIP : Ing. Martin Pikalík, PhD.

Architektúra : Ing. Roman Flóriš, PhD.

:Ing. Arch. Jozef Sobčák

Statika : doc. Ľuboš Moravčík

Zdravotechnika : Mgr. Lukáš Vons

Sadové úpravy : Ing. Lukáš Štrba, PhD.

Ing. Martin Pikalík, PhD.

Spevnené plochy : Ing. Martin Kečkeš

: Ing. Richard Urban

Obslužná komunikácia : Ing. Martin Kečkeš

: Ing. Richard Urban

Verejné osvetlenie : Ing. Martin Laurinčík

Protipožiarna bezpečnosť stavby : Ivan Žiak

2. ZÁKLADNÉ ÚDAJE O STAVBE

2.1. Popis funkcie a účelu stavby

Účelom stavby je revitalizácia vnútrobloku a zároveň vytvorenie malej oddychovej zónu a umožniť obyvateľom a návštevníkom tejto lokality oddych.

Miesto stavby sa nachádza, v katastrálnom území Nitra na parcele č. 2128/3. Dvor obytného domu navrhnutý ako pravouhlý symetricky riešený dvor so sadovníckou úpravou s okružnou cestou po obvode. Vstup do vnútrobloku je cez dve vstupné brány zo Štúrovej ulice.

2.2. Charakteristika stavby, územno - technické podmienky

Charakteristika územia

**HODNOTENIE JESTVUJÚCEHO STAVU**

Miesto stavby sa nachádza, v katastrálnom území Nitra na parcele č. 2128/3. Dvor obytného domu navrhnutý ako pravouhlý symetricky riešený dvor so sadovníckou úpravou s okružnou cestou po obvode.Vstup do vnútrobloku je cez dve vstupné brány zo Štúrovej ulice. Úprava dvora využíva prirodzený sklon terénu smerom k Štúrovej ulici.

V múrikoch predzáhradiek sú otvory na odvedenie vody a zberné rigoly. Múriky predzáhradiek s kovaným oplotením sú poškodené (dutiny, opadaná omietka, veterná a vodná erózia,poškodené kované zábradlia).

Jestvujúca výsadba v predzáhradkach je nevyhovujúca z dôvodu pôvodnej neodbornej výsadby vzrastlých drevín v tesnej blízkosti múrikov a bytového domu.

Okrem zlého stavu povrchov a sadovníckej úpravy je problémom aj parkovanie, ktoré v súčasnosti nie je nijako organizované.

Osvetlenie vnútrobloku je riešené dvoma stĺpmi verejného osvetlenia. Súčasné umiestnenie a typ verejného osvetlenia je potrebné nahradiť solitérmi situovanými tak, aby sa nedostávali do kolízie s plochou vymedzenou na parkovanie a neznižovali počet parkovacích miest.

Na ploche sa momentálne nachádza aj detské ihrisko s malým stavebným objektom ktoré sú oddelené oplotením.

**koncepcia navrhovaného riešenia**

Samotnej výstavbe bude predchádzať odstránenie časti dnes prevažujúcej a nevyhovujúcej asfaltovej plochy slúžiacej na parkovanie a pozostatkov konštrukcií, ktorá nepodlieha podmienkam zachovania podľa rozhodnutia KPÚ Nitra č. KPUNR-2019/4477-2/5837/BNC (existujúce asfaltové spevnené plochy v havarijnom stave, záhradný domček na detskom ihrisku).

Pred realizáciou výsadbových prác budú prevedené terénne úpravy.

Predpokladom estetického a architektonického stvárnenia areálu je symbióza návrhov jednotlivých stavebných objektov ako sú sadové úpravy, spevnené plochy a návrh prvkov drobnej architektúry

2.3 Prehľad východiskových podkladov

* Polohopisné a výškopisné zameranie predmetného územia
* Mapové podklady o stávajúcich sieťach v okolí staveniska
* Snímka z katastra
* Obhliadka staveniska
* Navrhovaná štúdia stavby
* Konzultácie zo zástupcom  investorom
* Konzultácie so správcami jednotlivých sietí o miestach napojenia

2.4 Členenie stavby na stavebné objekty a prevádzkové súbory

Na základe riešenia je stavba členená na tieto stavebné objekty:

**SO 01 Vnútorný dvor**

**SO 02.01 Spevnené plochy**

**SO 02.02 Obslužná komunikácia**

**SO 03 Verejné osvetlenie**

**SO 04 Sadové úpravy**

2.5 Väzby na okolitú výstavbu

Navrhovaná stavba bude situovaná na mestskom pozemku. Prístup do vnútrobloku bude z ulice Štúrová.

Napojenie na zdroje energií je priamo na riešenom území.

V súčasnosti je územie využívané hlavne ako parkovisko pre obyvateľov vnútrobloku. Spevnená plocha je v nevyhovujúcom stave, rovnako ako aj detské ihrisko, ktoré sa nachádza v centrálnej časti.

Pred realizáciou sa musí celé územia upraviť tak aby bola možná revitalizácia areálu ( viď. Príprava územia a prípravné práce).

2.6 Vplyv stavby na životné prostredie

Z predpokladaných vplyvov navrhovanej činnosti na životné prostredie záujmového územia možno uviesť najmä :

Vplyv na obyvateľstvo

Vplyvy počas výstavby

Vplyvy počas obdobia výstavby predstavujú predovšetkým zvýšenú hlukovú záťaž a prašnosť. Vzhľadom na to, že ide o obytnú zónu, odporúčame vplyvy výstavby na obyvateľstvo minimalizovať organizáciou výstavby - limitovať pracovnú dobu počas dňa a vylúčiť prácu v dňoch pracovného pokoja. Je predpoklad prejazdov nákladných vozidiel a stavebných mechanizmov v okolí staveniska, čo znamená zvýšenú hlukovú záťaž ako aj vibrácie, prašnosť, znečistenie príjazdových komunikácií.

Vplyvy po ukončení výstavby

Vplyv na obyvateľstvo po revitalizácií bude pozitívny. Obyvatelia budú mať možnosť tráviť voľný čas v príjemnom prostredí. Pred deti tu bude vytvorená zóny s hracími prvkami. Novo vysadená zeleň a prvky malej architektúry budú zohrávať dôležitú úlohu na celkové estetické ponímanie danej lokality.

Vplyv na prírodné prostredie

Reliéf a horninové prostredie

Vzhľadom na zachovanie charakteru terénu územia stavebné práce nebudú znamenať významné ovplyvnenie reliéfu alebo horninového prostredia.

Vplyv na podzemnú a povrchovú vodu.

Ovplyvnenie režimu povrchových a podzemných vôd vplyvom výstavby a po jej ukončení nepredpokladáme.

Vzhľadom na pomerne nenáročný rozsah stavebných prác vplyvy na povrchové vody počas výstavby neočakávame. Riziko predstavujú iba havarijné stavy ako napr. úniky látok zo skladov a techniky počas výstavby, alebo úniky nebezpečných látok zo stavebných mechanizmov pri výstavbe.

Pre obdobie výstavby je dôležitou podmienkou zodpovedná realizácia stavebných prác, zabezpečenie zariadení na skladovanie a manipuláciu s nebezpečnými látkami, následne správna manipulácia s týmito látkami a v neposlednej miere aj realizácia preventívnych opatrení vo forme havarijného plánu.

Vplyv na miestnu klímu a ovzdušie

Celkovo sa nepredpokladajú významné vplyvy na celkové klimatické pomery územia. Revitalizáciou dôjde k zmene mikroklimatických pomerov, ktoré budú viazané na okolie zelených plôch.

Vplyv na dopravu

Navrhovaná činnosť využije ako prístupovú cestu už existujúcu komunikáciu.

Vplyv na kultúru a pamiatky

V území sa nenachádzajú žiadne kultúrne a historické pamiatky, paleontologické náleziská, či významné geologické lokality, ktoré by mohli byť ovplyvnené realizáciou zámeru.

**Z vyššie uvedeného vyplýva, že navrhovaný OS-IBV nebude pre obyvateľstvo v okolí predstavovať zhoršenie podmienok z hľadiska ohrozenia zdravia a životného prostredia.**

Vypracoval : Ing. Lukáš Štrba, PhD.